ફાયર-બ્રિગેડના એક અધિકારીએ આ બનાવની માહિતી આપતાં ‘મિડ-ડે’ને કહ્યું હતું કે ‘આગના કારણની અમે તપાસ કરી રહ્યા છીએ, પરંતુ પ્રાથમિક તપાસમાં જણાય છે કે એક CNG કારમાં પહેલાં બ્લાસ્ટ થયો હશે અને ત્યાર બાદ આગ ફાટી નીકળી છે. એ આગ ફેલાઈ જતાં આસપાસની બીજી કારોમાં પણ ધડાકા થયા અને આગ આખા બેઝમેન્ટમાં પ્રસરી ગઈ.’ આગના કારણની અમે તપાસ કરી રહ્યા છીએ એમ જણાવતાં ઘાટકોપર પોલીસ-સ્ટેશનના એક અધિકારીએ કહ્યું હતું કે ‘ફાયર-બ્રિગેડનો એક-બે દિવસમાં રિપોર્ટ આવ્યા બાદ આગના સાચા કારણની જાણ થશે. અમે જે કારમાં સૌથી પહેલાં આગ લાગી હોવાની શંકા છે એ કારના ડ્રાઇવરની પૂછપરછ કરી હતી. એ સિવાય હાલમાં કાંઈ પણ કહેવું મુશ્કેલ હશે.’